**DARBA UZDEVUMS**

1. Lai nodrošinātu projekta iesnieguma, t.sk. ieguvumu un izmaksu analīzes un tehniski ekonomiskā pamatojuma izstrādi finansējuma piesaistei no Eiropas Savienības Kohēzijas fonda (turpmāk – KF) projektam „Ventspils pilsētas siltumapgādes sistēmas efektivitātes paaugstināšana”, tiek veikta cenu aptauja **„Projekta iesnieguma, t.sk. ieguvumu un izmaksu analīzes un tehniski ekonomiskā pamatojuma izstrāde KF finansējuma piesaistei projektam „Ventspils pilsētas siltumapgādes sistēmas efektivitātes paaugstināšana””**.
2. Projekta iesnieguma izstrādes ietvaros nepieciešams aizpildīt projekta iesnieguma veidlapas un sagatavot ieguvumu un izmaksu analīzi atbilstoši programmas „Izaugsme un nodarbinātība” 4.3. prioritārā virziena „Veicināt no atjaunojamiem energoresursiem iegūtas enerģijas ražošanu un sadali” 4.3.1. specifiskā atbalsta mērķim „Veicināt energoefektivitāti un vietējo AER izmantošanu centralizētajā siltumapgādē” un to reglamentējošo dokumentu prasībām.
3. Finanšu aprēķinus projekta iesniegumā jāveic, pamatojoties uz šādiem pieņēmumiem:
	1. projekta īstenošanas pēdējā gada beigās projekta ietvaros izveidoto objektu nodod ekspluatācijā;
	2. projekta ietvaros izdevumus un ienākumus norāda pēc noslēguma maksājuma veikšanas;
	3. finanšu aprēķinos piemēro reālo finansiālo diskonta likmi;
	4. norādītā informācija atbilst plānotajam siltumenerģijas tarifam atbilstoši normatīvajiem aktiem enerģētikas jomā.
4. Projekta iesniegumā jāparāda projekta tehnisko risinājumu pārākums pār citām siltumapgādes risinājumu alternatīvām.
5. Projekta ietvaros paredzēta siltumtīklu rekonstrukcija, nomainot vecos kanāla tipa siltumtīklus ar rūpnieciski izolētiem bezkanāla cauruļvadiem (detalizēta informācija par siltumtīklu rekonstrukciju pievienota 1. pielikumā). 1. pielikumā norādītie siltumtīklu garumi un izmaksas var nedaudz precizēties pēc būvprojektu izstrādes.

1. Projekta iesnieguma, t.sk. izmaksu un ieguvumu analīzes un tehniski ekonomiskā pamatojuma izstrāde jāpabeidz 1 (viena) mēneša laikā no izejas datu saņemšanas no pašvaldības SIA „Ventspils siltums”.

|  |  |
| --- | --- |
| Pielikumā: | 1. Siltumtīklu rekonstrukcijas objekti un izmaksas uz 1 lp.
2. Eiropas Savienības fondu Uzraudzības komitejas 07.12.2016. lēmums Nr. L-2016/59.2 „Par projektu iesniegumu vērtēšanas kritēriju apstiprināšanu” uz 9 lp.
3. Cenu aptaujas piedāvājuma forma uz 1 lp.
 |